मशाल जलाकर स्पर्धा की शुरुआत की
अंजड़ | नगर के अंजड़ पब्लिक स्कूल में वार्षिकोत्सव की शुरुआत गुरुवार से हुई। इसमें राजपुर विधायक बाला बच्चन ने मशाल जलाकर खेलकूद प्रतियोगिता की शुरुआत की। उन्होंने छात्र-छात्राओं को खेलों में बढ़-चढ़कर हिस्सा लेने के लिए प्रोत्साहित किया। उन्होंने विद्यार्थियों को आश्वासन दिया कि इस प्रकार के आयोजनों में मैं शामिल होता रहूंगा। तीन दिन तक चलने वाले इस प्रतियोगिता में पहले दिन 100 मीटर दौड़, रस्सी कूद, गोला फेंक, नींबू रेस व चेयर रेस की प्रतियोगिता हुई। इस दौरान महादेव धनगर, चंद्रशेखर सोलंकी, प्राचार्य जय सिंह पंवार, संजय बलुआ, रश्मि त्रिवेदी सहित अन्य लोग उपस्थित थे।
hin_Deva hin_Deva